open-index/open-wikipedia-markdown huggingface dataset:
Plipp, plopp og plomma

**«Plipp, plopp og plomma»** er en tysk animasjonsserie om noen plastilinafigurer som kan transformere seg om til andre ting. Den blå og den grønne rotter seg ofte sammen mot den oransje, men som regel er det nettopp de to som får unngjelde til slutt.

Hver episode varer i cirka 3,5 minutter.

## Handling
TV-serien inneholder tre små leir-monster, kalt Plonsters. Den ene heter Plif (en blå Plonster) som liker narrestreker. Plops (en grønn Plonster) som ofte er i dårlig humør. Samt Plummy (en oransje Plonster) som ofte er den blide Plonsteren. Skapningene kan forvandle seg til hva som helst, og språket deres er en slags vrøvl.

Handlingen i de forskjellige episodene går som regel ut på at Plif og Plops plager Plummy, ved å ødelegge alt han gjør (i tillegg til å ekskludere Plummy fra forskjellige aktiviteter) men Plummy kommer tilbake til dem hver gang, og hver episode avsluttes til slutt med at de tre Plonkerne leker fredelig sammen igjen.
Årets Dansebandmelodi 2004

***Årets Dansebandmelodi 2004*** er et samlealbum som inneholder bidrag til Årets Dansebandmelodi 2004. 

## Sporliste
# «Den rætte schlager'n» Ingemars, (Steve Andersson)
# «Linedansebølgen går»  Holmsve, (Steinar Storm Kristiansen)
# «Si meg en ting» Can Dance, (Jan Øivind Furuseth)
# «Nå og da» Terje Mårstad, (Terje Mårstad/Ann Kristin Mårstad)
# «Når barna spør» PK & Dansefolket, (Trond Ihle/Per Kristian Støbakk) 
# «Je er på væg» Dænsebændet, (Kay Ronny Bergum/Arnstein Tungvåg)
# «Mellom himmel og hav» Sakarina, (Hans Schmid/Jan Sundberg)
# «Fremtidens land» Kolbus, (Leif Mulle Melander/Jon Øivind Kolbu) 
# «Vil kjenne varmen» Nonstops, (Martin Klaman/Dan Attlerud/Trond Eric Grundt)
# «Musikk er livet» Fryd & Gammen, (Patrick Ahlm/Keith Almgren/William Kristoffersen)
# «Fly min engel» Furulunds, (Kent Mattson/Eva Lena Carlqvist/Rune Engen)
# «Savner deg så» Carmen, (Leif Mulle Melander/Britt Viberg)
# «Dans til bygda» Jan Borseths, (Jan Borseth)
# «Du er mitt liv» Cappela, (Micke Lövdalen)
# «Til deg» Kjetil Nordfjeld & Christiania, (Kjetil Nordfjeld)
# «Ingen vei tilbake» Swingers, (Daniel Hovig/Håvard Håvig)
# «Du må lære deg å smile» Torino, (Trond Ihle)
# «Satitha Maria» Geir Arne Hansen, (Geir Arne Hansen)
# «Det fineste jeg har» Rios Danseband, (Jan Erik Olsen)
# «To blå øyne» Rikingan, (Lars Petter Dahl)
Renault 20/30

**Renault 20** og **Renault 30** er to bilmodeller i det såkalte E-segmentet, også kalt øvre mellomklasse, som ble produsert av den franske bilprodusenten Renault mellom 1975 og 1984. Modellene var de dyreste modellene fra Renault, og var i bunn og grunn identiske. Renault 30 var den dyreste modellen med størst motorer, og modellene kunne skilles fra hverandre ved ulike hovedlykter – Renault 20 hadde to enkle, rektangulære hovedlykter, mens Renault 30 hadde firedoble, runde hovedlykter. Mer enn 622,000 eksemplarer av de to modellene ble produsert.

Renault 30 TS ble introdusert i mars 1975, og var den første Renault-modellen med fler enn fire sylindre siden før andre verdenskrig. Det var også en av de første modellene (sammen med Peugeot 604 og Volvo 264) som benyttet den nye 2,664 kubikkcentimeter store PRV V6-motoren, som var utviklet i et samarbeid mellom Peugeot, Renault og Volvo. Modellens design var i stor grad hentet fra den ekstremt vellykkede Renault 16.

Den rimeligere Renault 20, som ble introdusert på bilutstillingen i Paris i november 1975, hadde det samme designet som 30, men med to rektangulære hovedlykter i stedet for de firedoble, runde lyktene på 30. Under panseret var 20 utstyrt med den mindre, firesylindrede 1,647 ccm store motoren fra Renault 16 TX. Andre tekniske forskjeller på de to modellene var at 20 var utstyrt med trommelbremser på bakhjulene, 13-tommers stålfelger og en mindre, 60 liters bensintank. Renault 20 ble levert i tre ulike utstyrsnivåer: L, TL og GTL.

Bilene fikk skryt for sin høye komfort, sikkerhet og sitt moderne design, mens begge modellene led av store problemer med driftssikkerheten. Kort tid etter introduksjonen ble det relativt klart at R20 hadde en alt for liten motor, som ikke klarte å drive den store og tunge bilen på en tilfredsstillende måte, og at R30 var altfor dyr. Som et svar på dette ble R20TS introdusert, med en ny firesylindret motor på 2,0 liter og 109 hestekrefter, en motor som ble delt med Citroën CX og senere også Peugeot 505. Året etter ble R30TX introdusert, en mer luksuriøs versjon av R30TS med direkte innsprøytning, deretter R20 Diesel og flere andre utgaver.

Renault 20 og 30 ble tatt ut av produksjon den 16. oktober 1983 for å gjøre plass til den nye Renault 25.

## Dacia
Midt på 1980-tallet produserte den rumenske bilprodusenten Dacia et lite antall Renault 20 under navnet **Dacia 2000**, som utelukkende var produsert for offentlig bruk og kommuniststyrets hemmelige politi.

## Motorsport
En spesialbygget Renault 20 Turbo 4x4, kjørt av Bernard Marreau, vant Paris-Alger-Dakar Rally i 1982.

## Opptredener på film og TV
* I 1985 ble en Renault 20 truffet av en Renault 11 taxi, kjørt av James Bond, i Med døden i sikte.
* En Renault 20 ble også benyttet av Yves Montand i den franske filmen *Le Choix Des Armes*.
* En Renault 30 ble benyttet i den argentinske filmen *Lluvia* i 2008.

## Eksterne lenker
* 
* La Renault 30 (*fransk*)
På dansefot Nr 2

***På dansefot Nr 2*** er et samlealbum med dansebandmusikk fra NRK-programmet *[[På dansefot]]*. Albumet ble utgitt av Tylden & Co i mars . 

## Sporliste
# «Hei gamle venn» Scandinavia, (Steinar S. Kristiansen/Rune Rudberg)
# «Vad livet har att ge» Kikki & Roosarna, (Kjell Roos)
# «Norske jenter» Picasso, (Per Erik Gjedtjernet)
# «Nu må du pinadø vaske klean dine sjøl» Jenny Jenssen & Septimus, (Yngvar Gregersen)
# «Om du bare ville» Holmsve, (Henrik Sethsson/J.P.Holmsve) 
# «Hen vart det ta tida vår» Ole Ivars, (William Kristoffersen)
# «Min barndoms grönne dal» Streaplers, (U.Johansson/A.Sigfridson)
# «Det börjar växa kärlek» Dannys, (Ulf Gustafsson) 
# «Kom ge mig värme» Lotta Engbergs Orkester, (P.Breidensjö)
# «Frædagskvæll» Ingemars, (Trad.arr Geir Otnæs-Geir Lystrup)
# «Farvel mitt Las Vegas» Sakarina, (I.Fälth/M.Klaman/J.Sundberg)
# «Dig ska jag älska» Lasse Stefanz, (Lars-Erik Olsson/Keith Almgren)
# «Haraballturne» Fryd & Gammen, (S.M. Haugerud/W.Kristoffersen)
# «Evig vandring» Kjetil Nordfjeld & Christiania, (Inge Århaug)
# «Kärlek ger dig vingar» Matz Bladhs, (H.Rytterström/S.Lengstrand)
# «Mot ukjent sted» Dænsebændet, (Ian Tyson/Michael Aas)
# «En god gammaldags floke» Anne Nørdsti & Tommy Michaelsen, (S.J. Michelsen/J.Sand/E.Berntsen)
# «Natalie» Jetz, (T.Karlström/B.Formgren/K.J.Vestrom)
# «Brunen» Torino, (Ivar Simastuen)

## Referanser


## Eksterne lenker
*
Femundsmarka

**Femundsmarka** er et fjell- og villmarksområde i Innlandet og Trøndelag, øst og nordøst for innsjøen Femunden.

Store deler av området er fredet som Femundsmarka nasjonalpark. Den lille Gutulia nasjonalpark ligger også her. Den norske turistforening har flere hytter i området. Området er beiteområde for sørsamisk tamreindrift i Svahken sijte (Elgå reinbeitedistrikt), og det lever moskusfe her.

## Eksterne lenker
* Turforslag til Femundsmarka på DNT og NRKs nettsted ut.no
Ramattan

**Ramattan News Agency** (eller bare **Ramattan**) er et  palestinsk nyhetsbyrå.

Ramattan ble grunnlagt i 1998 av en palestinsk forretningsmann. Byrået forsyner først og fremst internasjonale fjernsyns- og radiosendere med innslag fra palestinerområdene. Nyhetsbyrået har kontorer i Ramallah, Kairo, Khartoum, Darfur, Kuwait, Sanaa og på Gazastripen. Den blir ofte beskyldt for å ha en Hamas-vennlig tendens.

## Eksterne lenker
* Homepage på arabisk
* Homepage på  engelsk
Marokkos kvinnelandslag i fotball

**Marokkos kvinnelandslag i fotball** representerer Marokko i internasjonal fotball.

Marokkos kvinnelandslag i fotball debuterte i 1998, og kom til sluttspillet i Afrikamesterskapet samme år. Der greide de seg bra med unntak av et stygt tap for Nigeria, som kostet dem andreplassen i gruppen og en semifinaleplass. Neste mesterskap greide også Marokko å kvalifisere seg til, men der tapte de samtlige kamper i gruppespillet. Siden det har ikke Marokko kvalifisert seg til flere Afrikamesterskap, men det har vært nære i både 2008 og 2010.

Imidlertid har Marokko gjort det godt i den arabiske cupen. I 2002 vant de, og i 2006 kom de til finalen. Da den arabiske cupen har begrenset popularitet, var imidlertid motstanden av varierende kvalitet. Marokkos hovedmotstander har der, og i kvalifiseringen til Afrikamesterskapet, i flere tilfeller vært naboen Algerie. På tross av at det er lenge siden Marokko har oppnådd gode resultater i mesterskap, er de høyt rangert, og er ofte å regne blant de tre-fire beste på FIFAs rangering over afrikanske kvinnelandslag.
Kabul museum

**Kabul museum** er nasjonalmuseet i Afghanistan. Det ble grunnlagt i 1922 og ligger i sentrul av Kabul.
Museet har hovedsakelig objekter funnet ved arkeologiske utgravninger i landet.
Det ble offer for borgerkrigen i Afghanistan i 1994 da det ble truffet av en talibangranat og begynte å brenne. Etter brannen ble mange av gjenstandene flyttet, en god del ble fraktet ut av Afghanistan og ble oppbevart av British Museum og Louvre. Hoveddelen var fortsatt i Kabul da Taliban erobret byen og det ble plyndret og solgt ut av landet til samlere. Taliban og andre tjente gode penger på dette. En stund var historiske objekter en nesten like stor eksportartikkel som opium. Blant annet havnet et større parti mynter stjålet fra museet hos det norske selskapet Samlerhuset, de solgte myntene via sitt datterselskap "den norske myntklubb" til norske samlere som et sett kalt "2&nbsp;000 år gamle mynter". Myntene ble funnet i byen Mir Zakah i 1992 av arbeidere som grav en grøft, de ble deretter overlevert museet.

Etter talibans fall ble det stengte museet gjenåpnet i 2003, man hadde da fått pengestøtte fra USA til å reparere bygningene og til drift de første årene. Ved gjenåpningen fraktet man tilbake mesteparten av gjenstandene oppbevart i Storbritannia og Frankrike. Det er anslått at museet i dag har ca. 23% av alle gjenstandene de hadde i 1994. Tallet er imidlertid sakte økende siden det ofte oppdages at det forsøkes å selge objekter stjålet fra museet og disse mange ganger blir tilbakeført. De stjålne myntene solgt i Norge er det aldri blitt gjort forsøk på å tilbakeføre til museet.

## Eksterne lenker
* 
* Kabul Museum
*  The Pillage of Kabul Museum
* Museum Under Siege  av Nancy Hatch Dupree
* "Lost" Afghan Treasures Found
* Gold Exhibit
Thomas Noguchi

**Thomas T. Noguchi** (野口恒富) (født 4. januar 1927) er en japanskfødt amerikansk tidligere sjefsrettsmedisiner for Los Angeles County. Han hadde denne stillingen fra 1967 til 1982, og fikk kallenavnet «Stjernenes rettsmedisiner» etter å ha foretatt obduksjonene på kjente personer som Marilyn Monroe, Robert F. Kennedy, Janis Joplin, John Belushi, Natalie Wood og Sharon Tate.

## Karriere
Thomas T. Noguchi ble født 4. januar 1927 i Fukuoka. 

Han ble uteksaminert fra Nippon Medical School i Tokyo i 1951, og hadde deretter praksisstilling på Tokyo University Hospital. Kort tid etterpå immigrerte han til USA. Der hadde han en praksisstilling på Orange County General Hospital og en rekke småjobber på Loma Linda University School of Medicine, og Barlow Sanatorium i Los Angeles. 

Noguchi ble utnevnt til assisterende rettsmedisiner for Los Angeles County i 1961. I 1967 fikk han jobben som sjefsrettsmedisiner, en stilling som hans mentor, Theodore Curphey, hadde hatt før han. Det var i denne stillingen at Noguchi kom i medias søkelys etter å ha foretatt obduksjonene på kjente personer som Marilyn Monroe, Robert F. Kennedy, Janis Joplin, Albert Dekker, William Holden, John Belushi, Natalie Wood og Sharon Tate. Han fikk etterhvert kallenavnet «Stjernenes rettsmedisiner». Han ble ofte kritisert for å uttale seg for mye til media, noe som førte til at han ble tvunget til å trekke seg fra stillingen som sjefsrettsmedisiner i 1982.

Senere ble han utnevnt til sjefspatolog på University of Southern California, og deretter til sjefspatolog for anatomisk patologi på Los Angeles County-USC Medical Center. 

Noguchi ble utnevnt til professor både på University of Southern California og University of California, Los Angeles. I 1991 fikk han prisen for utmerket tjeneste av National Association of Medical Examiners. I 1999 fikk han utmerkelsen Den hellige skatts orden for «utmerket innsats for Japan innenfor patologisk vitenskap» av keiseren av Japan. He pensjonerte seg samme året.

## Film
Noguchi spilte seg selv i filmen *[[Faces of Death]]* fra 1978. I 2000 deltok han i Michael Kriegsmans obduksjonsdukumentarer, *Autopsy: Through the Eyes of Death's Detectives* og *Autopsy: Voices of Death*, der han viste seerne en obduksjon fra begynnelse til slutt.

Han sies å være inspirasjonen bak hovedpersonen i TV-serien *[[Quincy, M.E.]]* (1976–1983), med Jack Klugman i hovedrollen.

## Bibliografi
* *Coroner* (1983).  En bestselgende selvbiografi skrevet i samarbeid med Joseph DiMona. (Publisert i Storbritannia under tittelen *Coroner to the Stars*)
* *Coroner at Large* (1985). En bok om historiske rettmedisinere og kjente dødsfall.
* *Unnatural Causes* (1988). En kriminalroman skrevet i samarbeid med Arthur Lyons.
* *Physical Evidence* (1990). En kriminalroman skrevet i samarbeid med Arthur Lyons.

## Referanser


## Eksterne lenker
* 
* Thomas Noguchi hos University of Southern California
* Intervju med Thomas Noguchi fra november 1986
*
Anberlin

**Anberlin** er et alternativt rockeband fra Winter Haven i Florida i USA. Det ble dannet i 2002 av Stephen Christian og Deon Rexroat. Bandet har gitt ut en rekke albumer og en EP. Siden de startet har de solgt over  album. Den 16. januar 2014 kunngjorde bandet at de ville splittes etter en turné med utgivelsen av deres siste album, *Lowborn*.

Anberlin var signert til det uavhengige plateselskapet Tooth & Nail i fem år, og etter suksessen de hadde med deres første tre album, kunngjorde de 16. august 2007 at de ble signert til det større plateselskapet Universal. Det første albumet de gav ut hos Universal ble gitt ut 30. september 2008 med tittelen *New Surrender*.

Over årene har Anberlin blitt kategorisert som et kristent band. Stephen Christian sa i et intervju at troen deres er mye mer komplisert enn det plateselskapet de er signert til: "Jeg tror vi blir kategorisert sånn hele tiden fordi for mange år siden var Tooth & Nail kjent som et kristent plateselskap og mistet aldri det ryktet. Jeg bryr meg ikke om hvem som hører på platene våre. Visst de hjelper folk i de tilfellene de er i, er det flott, men jeg ser ikke på oss som et kristent band." Andre steder, har Christian sagt: [Troen min] påvirker hvert eneste aspekt av livet mitt, men jeg er ikke en predikant, jeg er her for å underholde.

I 2018 begynte Anberlin å spille konserter igjen, og bestemte seg for å sette i gang en turné i 2019. I 2020 sa Stephen Christian at bandet jobbet med nytt materiale. 29. juli 2022 slapp bandet en EP ved navnet Silverline.

I 2023 ble det kunngjort at Christian tok en pause fra turné. Matty Mullins, vokalist i bandet Memphis May Fire, ble utnevnt som hans erstatning. 

## Diskografi
### Studioalbum
*2003: *Blueprints for the Black Market*
*2005: *Never Take Friendship Personal*
*2007: *Cities*
*2008: *New Surrender*
*2010: *Dark Is the Way, Light Is a Place*
*2012: *Vital*
*2014: *Lowborn*

### EP-er
*2007: *Lost Songs*
*2022: *Silverline*
*2023: *Convinced*

### Singler
*2003: "Readyfuels" fra *Blueprints for the Black Market*
*2005: "A Day Late" fra *Never Take Friendship Personal*
*2006: "Paperthin Hymn" fra *Never Take Friendship Personal*
*2006: "Godspeed" fra *Cities*
*2007: "The Unwinding Cable Car" fra *Cities*
*2008: "Feel Good Drag" fra *New Surrender*
*2009: "Breaking" fra *New Surrender*

## Medlemmer
*Stephen Christian – vokal (2002-2014, 2018-nå)
*Deon Rexroat – bassgitar (2002-2014, 2018-nå)
*Joseph Milligan – gitar, bakgrunnsvokal (2002-2014, 2018-nå)
*Nathan Young – trommer (2002-2014, 2018-nå)
*Christian McAlhaney – rytmegitar (2007-2014, 2018-nå)
*Matty Mullins - vokal (2023-nå)
**Tidligere medlemmer**
*Nathan Strayer – rytmegitar, bakgrunnsvokal (2004–2007)
*Joey Bruce – gitar (2002–2004)

## Referanser


## Eksterne lenker
* 
* 
* 
*  Anberlin på Myspace
*  Anberlin's offisielle YouTube kanal.
In eminenti apostolatus specula

**In eminenti apostolatus specula** var en pavelig bannbulle som ble ustedt av pave Klemens XII den 28. april 1738. Bannbullen forbød katolikker i å bli medlemmer av frimureriet.

Paven skrev at medlemskap i frimurerlosjer «ble utbredt i det vide og brede og daglig vokste i styrke», og at losjene var åpne for menn av enhver religion eller sekt som sverget troskap om hemmelighold. Bannbullens kjerne er formulert slik:

Bullen fortsetter med å omtale rykter fra flere regjeringer som oppfattet frimureriet som en trussel mot sin egen eksistens. Disse regjeringene hadde «hederlig eliminert» slike sammenslutninger. De private reglene som knyttet medlemmene sammen, kunne ifølge bullen føre til «at de ikke overholdte verken sivile eller kanoniske sanksjoner.»

Som resultat ble enhver katolsk deltagelse i frimureriet forbudt, og katolske biskoper ble bedt om å bekjempe det, «såvel som inkvisisjonen [som gransket] kjetteri». Frimureriet ble mistenket for kjetteri, delvis på grunn av sitt hemmelighold.

Før 1983 ble katolikker som tilsluttet seg frimurerlosjer straffet med ekskommunikasjon. Den 26. november 1983 ble ekskommunikasjonen erstattet av et interdikt.

## Referanser


## Eksterne lenker
* Den originale teksten på latin
Det vackraste

**«Det vackraste»** er en svensk popballade fra 1995 som fremføres av Cecilia Vennersten. Sangen var et av bidragene i svenske Melodifestivalen i 1995, der den kom på andreplass. Sangen er skrevet av Peter Grönvall, Maria Rådsten og Nanne Grönvall, alle fra popgruppen One More Time.

Sangen ble en kjempesuksess i Sverige, med 47 uker på singellisten – hvorav syv var på førsteplass. Også i Norge ble sangen populær, med 29 uker på singellisten der andreplassen var høyeste plassering. «Det vackraste» lå også 26 uker på Svensktoppen, der den nådde tredjeplass.

«Det vackraste» vant en Grammis som beste låt i 1995, der den slo Melodifestivalen-vinneren «Se på mig». Bare i Sverige alene solgte singelen i  eksemplarer.

## Referanser
Andrea Camilleri

**Andrea Camilleri** (født 6. september 1925 i Porto Empèdocle, død 17. juli 2019 i Roma) var en italiensk forfatter og regissør.

Camilleri er kjent for sin romanhelt *commissario* (kommissær) Montalbano. Forfatteren bokdebuterte i moden alder, etter et langt liv som teatermann og tv-regissør, blant annet kjent for sine dramatiseringer av Maigret-romaner. I tillegg til kriminalfortellingene skrev Camilleri en rekke historiske skildringer fra Sicilia. Typisk i forfatterskapet var den raffinerte bruken av ulike italienske dialekter for å karakterisere romanpersonene, rammet inn av en prosa med et stort tilfang av regionale uttrykksmåter. Mange av Montalbano-bøkene er filmatisert.

De tre første romanene i Montalbano-serien er oversatt til norsk, *Slik vann tar form* (2003), *Terrakottahunden* (2005) og *Matpakketyven* (2009) og utgitt på Gyldendal.

## Referanser


## Litteratur
* Mariantonia Cerrato, L'alzata d'ingegno: analisi sociolinguistica dei romanzi di Andrea Camilleri, Franco Cesati Editore, Firenze, 2012 ISBN 9788876674419

## Eksterne lenker
* 
* 
* 
*
TOZ

**Tulsky Oruzheiny Zavod** (**TOZ**) (norsk: **Tula våpenfabrikk**) er en våpenfabrikk i byen Tula i Russland. 

Fabrikken ble stiftet i 1712 med navnet Tula arsenal etter ordre fra Peter I av Russland (Peter den store). Den skiftet senere navn i den sovjetiske perioden til Tula våpenfabrikk. Fabrikken var den statlige leverandøren av skytevåpen, og det meste av russiske og sovjetiske militære våpen ble produsert der igjennom mange år.

Under andre verdenskrig kom tyskerne så nær fabrikken at den måtte forlates, derfor ble det produsert mindre våpen der under krigen enn på IZH fabrikken. Fabrikken er kjent for å ha produsert den russiske M1895 Nagant-revolveren, Mosin-Nagant M91/30-riflen, SKS-karabinen og TT-33-pistolen. AK-47-automatriflen ble også produsert der i mindre grad. 

## Eksterne lenker
*
Johan Mjønes

**Johan Blichfeldt Mjønes** (født 1976) er en norsk forfatter og skribent fra Orkanger. 

## Forfatterskap
Mjønes debuterte som forfatter i januar 2009 med romanen *Terminalhastighet* på Aschehoug forlag.   

I august 2010 ga han ut sin andre roman *Orkanger*. Boken handler om mobbing, hevn og livslangt skjebnefellesskap.   

Den 27. februar 2013, på førtiårsdagen for okkupasjonen av Wounded Knee, ga Mjønes ut *Fortellingen om sju bål.* I den romanen forteller han historien om overgrepene mot USAs urbefolkning gjennom syv kapitler, som spenner fra 1493 til 2013.   

I oktober 2013 debuterte Mjønes som ungdomsbokforfatter med romanen *Død manns kiste*. I perioden 2009–2014 foreleste Mjønes på Aschehougs forfatterskole sammen med Kari Fredrikke Brænne.   

## Priser og utmerkelser
Mjønes ble tildelt Mads Wiel Nygaards legat for 2018. I 2025 ble han nominert til Bokhandlerprisen for *Spuria*.   

## Bibliografi
* 2009: *Terminalhastighet* (roman)
* 2010: *Orkanger* (roman)
* 2013: *Fortellingen om sju bål* (roman), Aschehoug forlag
* 2013: *Død manns kiste* (ungdomsroman), Aschehoug forlag
* 2014: *Blodspor i Klondike* (ungdomsroman), Aschehoug forlag
* 2015: *Kaptein Nemos testamente* (ungdomsroman), Aschehoug forlag
** 2016: *Skattejegerne* (ungdomsromaner), Aschehoug forlag – samleutgivelse av *Død manns kiste*, *Blodspor i Klondike* og *Kaptein Nemos testamente*
* 2016: *Sov godt, Lukas* (barnebok), Aschehoug forlag – illustrert av Åshild Irgens
* 2017: *Hva gjør du, Lukas?* (barnebok), Aschehoug forlag – illustrert av Åshild Irgens
* 2018: *Lukas og spurven* (barnebok), Aschehoug forlag – illustrert av Åshild Irgens
* 2018: *Heim* (roman), Aschehoug forlag
* 2019: *Lukas og Kim* (barnebok), Aschehoug forlag – illustrert av Åshild Irgens
* 2020: *Lukas får en overraskelse* (barnebok), Aschehoug forlag – illustrert av Åshild Irgens
* 2021: *Snillfjordingen* (kunstbok) – kunst av Ann Iren Jamtøy, med tekster av Mjønes
* 2022: *Kampen, Argentina-England, Falklandskrigen og Guds Hånd* (sakprosa), Aschehoug forlag
* 2025: *Spuria* (roman), Aschehoug forlag

## Referanser


## Eksterne lenker
* 
*  Johan B. Mjønes i *Forfatterkatalogen* hos Forfattersentrum
*
Remi Hereide

**Remi André Hereide** (født 25. mars 1973 i Bergen) er en norsk tidligere skøyteløper.

## Karriere

Hereide tilhørte verdenstoppen på de lange skøytedistansene på slutten av 1990-tallet. Foran Vinter-OL 1998 i Nagano var det derfor knyttet store forventninger til ham, men han presterte sesongens dårligste løp og endte på 12.- og 15.-plass på henholdsvis  og  meter.

I VM-sammenheng gikk det noe bedre selv om han aldri klarte å ta medalje. Han endte på fjerdeplass både på  og  meter under VM i enkeltdistanser 1998.

Hans beste resultater i verdenscupen er to andreplasser, 30. november 1997 på  meter i Berlin, og 18. januar 1998 i Innsbruck.

Hereide ble norsk mester seks ganger på enkeltdistanser, på  meter i 1997 og 1998, og på  meter i 1994, 1997, 1998 og 1999. Hans beste allroundplassering er en 2.-plass fra 1998, kun slått av Lasse Sætre.

Hereide la opp som aktiv skøyteløper i 2001.

## Personlige rekorder

## Sammenlagt i [[Verdenscupen på skøyter|Verdenscupen]]

## Annet
I episode nr 10 av 12 i NRK-programserien Solgt! i 2012 var Hereide med som en av to eiendomsmeglere fra Eiendomsmegler Vest, Nesttun og vurderte boliger i ytre bydeler av Oslo. Det var derimot Garanti Eiendomsmegling, Molde som gikk av med den innbyrdes seieren i programmet med 2-1.

## Referanser


## Eksterne lenker
* 
*  Remi Hereide på ISU sine nettsider. (distanseresultater)
*  Remi Hereide på SpeedskatingResults.com (personlige rekorder)
*  Remi Hereide på Jakub Majerski's Speedskating database (Adelskalender distanser og sammenlagt)
*  Profil som Remi Hereide og Remi Andre Hereide på The-Sports.org (noen resultater)
Roberto Saviano

**Roberto Saviano** (født  1979 i Napoli) er en italiensk forfatter.

Med sin dokumentarroman *[[Gomorra (roman)|Gomorra]]*, som utkom i 2006, greide Roberto Saviano å kaste lys over den lokale organiserte kriminaliteten, *La [[Camorra]]*, på en måte som har gjort at han nå er truet på livet av klanene og må leve med konstant politibeskyttelse på hemmelig adresse. Saviano er selv vokst opp i det napolitanske *hinterland*, og beskriver folk og begivenheter med en særlig nær intensitet og et beskt raseri. Gomorra har bare i Italia solgt i over 1,3 millioner eksemplarer, og har oppnådd høye salgstall i en rekke land. 

Aschehoug forlag utga den norske oversettelsen i 2008. 

Gomorra er også filmatisert, med regi av Matteo Garrone.

Saviano kom i 2013 ut med en dokumentarroman om internasjonal kokainhandel med tittelen *ZeroZeroZero*, og boken ble den mest solgte i Italia i 2013. 

## Referanser


## Eksterne lenker
* 
* 
* 
* 
*  Universidad Internacional Menéndez Pelayo (UIMP). Santander, Spania, 2009
Kjærlighetens matadorer

***Kjærlighetens matadorer*** (originaltittel: *Matador*) er en spansk erotisk thriller fra 1986 regissert av Pedro Almodóvar. Filmen har også blitt beskrevet som en svart komedie. Hovedrollene spilles av Assumpta Serna og Nacho Martínez.

## Handling
Diego er en tidligere tyrefekter og Maria en kvinnelig advokat. Begge driver hver for seg med sadistiske leker med dødelig utgang. Diego har trukket seg tilbake etter å ha blitt såret av en okse. Han klarer imidlertid ikke å leve uten å drepe, og dreper derfor sine elskerinner. Diego har en elev som har læreren som sitt store forbilde, også i det seksuelle. Men mens Diego utfører sine mord uten at politiet får mistanke, så mislykkes den unge eleven under et voldtektsforsøk. Tilfeldigvis blir Maria blir hans forsvarer.

## Rollebesetning
* Nacho Martínez - Diego Montes
* Assumpta Serna - María Cardinal
* Antonio Banderas - Ángel Gimenez
* Eva Cobo - Eva
* Julieta Serrano - Berta
* Chus Lampreave - Pilar
* Carmen Maura - Julia
* Eusebio Poncela - Politiinspektør
* Luis Ciges - Politimann
* Eva Siva - Marias assistent

## Referanser


## Eksterne lenker
*
Diriks

Navnet **Diriks** kan sikte til:

* Carl Fredrik Diriks (1814–1895), norsk tegner, illustratør og fyrdirektør
* Christian Adolph Diriks (1775–1837), norsk jurist og deltager på riksforsamlingen i 1814
* Christian Ludvig Diriks (1802–1873), norsk minister
* Karl Edvard Diriks (1855–1930), norsk maler
William Houlder

**William S. Houlder** (født 13. oktober 1917 i Sauherad i Telemark, død 4. mars 1984) var en norsk motstandsmann under annen verdenskrig. Han var blant annet løytnant i Kompani Linge.

## Oppvekst og tiden før krigen

Han var sønn av James Houlder. William Houlder ble født i Sauherad i Telemark, men vokste opp i Hausmannsgate i Oslo. Etter middelskole og handelskurs ble Houlder jernvareekspeditør hos Ingwald Nielsen, Oslos ledende forretning i bransjen.

## Krigsinnsats
William Houlder var med i kampene i Norge i 1940 og ble tidlig med i motstandbevegelsen. Houlder ble en viktig kurer mellom Sverige og Norge, til han til slutt ble arrestert i Sverige i slutten av 1941 og utvist til Storbritannia tre måneder senere. Her ble han innrullert i Kompani Linge 23. mars 1942.

17. april 1943 kom Houlder sammen med Svein Blindheim til Norge under kodenavnet Puffin. De skulle drive instruksjonsvirksomhet i Oslo- og Drammensområdet for Milorg. Fra august 1944 var Houlder nestkommanderende aksjonsoffiser i D13, og fra begynnelsen av januar 1945 tok han over kommandoen som aksjonsoffiser i D13. Houlder var en av de mest aktive sabotører i Milorg og Oslogjengen. Houlder ble tildelt Krigsmedaljen for sin innsats i første del av Operasjon Puffin.

William Houlder var med på sabotasjeaksjonen mot Luftwaffes hovedverksted for Messerschmitt jagerfly i Moldegata 1, Bjølsenhallen på Bjølsen i Oslo. Aksjonen måtte gjennomføres på en søndag for å ikke ramme nordmenn på jobb i bygget, og aksjonen måtte gjentas hele tre ganger. Første forsøk den 29. juli 1944 måtte avbrytes fordi vaktmannen i bygget ikke reagerte da sabotørene banket på døren. Andre gangen, den 7. august 1944, møtte ikke Houlder opp. Houlder, som hadde ansvaret for hovedlunten til sprengladningene, hadde ikke hørt vekkerklokken og hadde forsovet seg. Ved tredje forsøk den 14. august 1944 lyktes det Max Manus (som ledet aksjonen), Gunnar Sønsteby, Roy Nielsen, Andreas Aubert, Henrik Hop og William Houlder å ødelegge 25 Messerschmitt Bf 109-jagerfly, 150 byttemotorer og tyskernes største lager av reservedeler for jagerfly i Norge. Bjølsenhallen brant langt ut i det tredje døgnet etter angrepet.

William Houlder deltok i 74 vellykkede og 28 resultatløse aksjoner. Samtlige aksjoner ble gjennomført uten tap av en eneste jeger fra Milorg.

## Tiden etter krigen
William Houlder giftet seg etter krigens slutt med Tordis Lindskog. Sammen overtok de en jernvareforretning i Oslo sentrum.

Houlder døde i 1984 – 66 år gammel. Han ble bisatt 9. mars samme år på Vestre gravlund.

## Utmerkelser

I statsråd 7. mars 1947 ble løytnant William Houlder tildelt Krigskorset med sverd for sin innsats i krigsårene. Houlder ble tildelt Distinguished Conduct Medal høsten 1945 for sin innsats i Operasjonen Puffin. Houlder var tidligere (3. mars 1944) blitt dekorert med Krigsmedaljen.

For innsatsen som livvakt for kongefamilien i frigjøringsdagene 1945 ble Houlder, sammen med atten andre livvakter, i 1946 tildelt H.M. Kongens erindringsmedalje med spenne «1940–1945».

## Referanser


## Litteratur
* Erling Jensen, Per Ratvik, Ragnar Ulstein (1948): *Kompani Linge* – Gyldendal
*
Erik Fosse

**Erik Torgeir Fosse** (født 2. desember 1950) er en norsk musiker, lege og professor i medisin ved Universitetet i Oslo. Han er spesialist i generell kirurgi og thoraxkirurgi, og var leder for forsknings- og utviklingsavdelingen intervensjons&shy;senteret på Rikshospitalet/Oslo Universitetssykehus fra 1995 til 2021. Han var ansatt som professor i annenstilling ved UiO i 1999 til 2020. Siden 2020 har han vært professor emeritus ved UiO.

Fosse tok doktorgraden i 1987 ved Universitetet i Oslo med avhandlingen *Complement activation and alterations in white blood cell populations following major surgery and trauma*.

Han ble landskjent i 2008&ndash;2009 da han sammen med Mads Gilbert tok seg inn i Gaza under konflikten mellom Israel og Hamas, og hjalp til med skadebehandling av ofrene etter bombingen av Gazastripen. Innsatsen innbrakte ham og Gilbert Fritt Ords honnør med begrunnelsen «enestående øyevitneskildringer av sivilbefolkningens lidelser under bombingen av Gaza».

Fosse ble i 2013 utnevnt til kommandør av St. Olavs Orden for medisinsk og samfunnsnyttig innsats.

Per 2024 er Erik Fosse daglig leder (CEO) for den norske bistandsorganisasjonen NORWAC.

Siden 2021 har Erik Fosse vært leder for Regional Etisk Komite Sør-Øst C.

## Annet
Han er også gitarist og vokalist i bandet Sagene Ring, som stort sett synger sanger om området rundt Sagene og Grünerløkka. Bandet har gitt ut 4 album (CD) på labelen Heilo/Grappa: Flukt (2021), Nattas fløyel blir til stål (2013), Sporskift (2000), Rett opp fra elva (1997).

## Referanser


## Eksterne lenker

* Portrettintervju med Erik Fosse, studentavisen Universitas 26.5.2010 Tittel: "Action Man", journalist Axel M.K. Hærland (besøkt 17. juli 2014)
Haukelifjell

**Haukelifjell**  er en skidestinasjon og en gammel fjellovergang i Sør-Norge. Området ligger i Vinje kommune i Telemark og Ullensvang kommune i Vestland. Fjellovergangen er dele mellom Hardangervidda og Setesdal  Vesthei Ryfylkeheiane, og avgrenses av tettstedene Røldal i vest og Haukeligrend i øst.

Europavei  E134 over Haukelifjell er den viktigste transportåren mellom Haugesund og Oslo, og er det eldste vinteråpne veisambandet mellom Øst- og Vestlandet. Fjellovergangen ble åpnet i 1886, og går gjennom Haukelitunnelen, som var Norges lengste veitunnel fra den åpnet i 1968 frem til 1982. På gamleveien over Dyrskar ligger en av Norges eldste veitunneler, åpnet i 1900.

Overnattingsstedet Haukeliseter ligger ved veien. Det drives av Stavanger Turistforening, og er landets mest besøkte turisthytte. Haukelifjell Skisenter ligger på østsiden av fjellet.

## Klima
Meteorologisk institutt har siden 1994 drevet målestasjon på Vågsli, 
Klimaet er preget av nokså kalde vintre, hvor nattemperaturen på klarværsdager vinterstid ofte går under -20&nbsp;°C, og med månedsmiddeltemperatur lavest i januar på -9&nbsp;°C. Sommerværet er relativt kjølig hvor juli har varmeste månedsmiddeltemperatur med +11&nbsp;°C, dette grunnet områdets høye beliggenhet over havet. Kaldeste målt er -35,9&nbsp;°C i februar 2001. Varmeste målt er +26,8&nbsp;°C i juli 2018. Haukelifjell er kjent for sine snørike vintre og blir ansett som en "snøsikker" destinasjon, klimaet har som ellers i Norge tendert til å være 1-2 grader varmere både sommer og vinter  de senere årene sammenliknet med månedsmiddeltemperaturene nevnt her.

## Se også
* Gamle Dyrskartunnel
* Veiruter mellom Bergen og Oslo

## Referanser


## Eksterne lenker
* Haukeliseter
* Haukelifjell Skisenter
Øystein Sylta

**Øystein Sylta** (født 3. mars 1978) er en norsk friidrettsutøver og terrengløper som representerer Sportsklubben Vidar. Han er opprinnelig fra Holsnøy i Hordaland.

Han utmerket seg først i militær femkamp hvor han etter ha blitt norsk mester både i 2001 og 2002 ble europamester i 2003. For den innsatsen ble han belønnet med utmerkelsen *Beste militære idrettsutøver 2003*.

Senere har han spesialisert seg på 3000 meter hinder hvor han tok NM-gullet i 2008.

I 2008 ble Sylta nordisk mester i terrengløp. Han har også vunnet mange mosjonsløp som Knarvikmila, Stoltzekleiven opp, Svalandsgubben og Tryvann Opp.

I 2009 klarte han B-kravet til VM i 3000 meter hinder, men siden Norge bare kunne sende én løper på B-kravet, og en annen hinderløper (Bjørnar Ustad Kristensen) hadde løpt raskere, kom han ikke med.

## Medaljer i norske mesterskap

## Referanser




## Eksterne lenker
* ''Øystein Sylta vant Tryvann Opp'' skvidar.no
* ''Sylta tok 1. plassen'' hegnar.no
Algeries kvinnelandslag i fotball

**Algeries kvinnelandslag i fotball** representerer Algerie i internasjonal fotball. 

Algerie debuterte i 1998, samme år som nabo og rival Marokko. Algerie var imidlertid ikke med i kvalifiseringen til Afrikamesterskapet i 1998. Algerie møtte imidlertid Marokko til kvalifisering til Afrikamesterskapet i 2000, et oppgjør Algerie tapte klart. Det ble ingen kvalifisering i 2002, men i 2004 kvalifiserte Algerie seg til Afrikamesterskapet ved å slå ut Mali med ett mål sammenlagt. I gruppespillet kom Algerie i gruppe med nettopp Mali, i tillegg til Nigeria og Kamerun. Algerie greide nok en gang å slå Mali, men tapte for de to favorittene.

Denne hederlige innsatsen satte spor, og Algerie vant det første (riktignok ble det arrangert et i 2001, men det regnes ikke av alle) arabiske mesterskapeti 2006 gjennom å slå Marokko i finalen. Algerie kvalifiserte seg også til Afrikamesterskapet det året, men kom sist i sin gruppe i gruppespillet. Algerie kom også andre runde av kvalifiseringen til mesterskapet i 2008 på bekostning av Marokko, men tapte noe overraskende for Tunisia. Algerie er rangert som et av Afrikas beste kvinnelandslag i fotball, per september 2009 på 5.-plass på FIFAs CAF-rangering.

## Eksterne lenker
*
William Morgan

**William Morgan** (født 7. august 1774 i Culpeper i Virginia, død  10. september 1826) var en innbygger i den lille byen Batavia i New York som sporløst forsvant etter å ha blitt arrestert i 1826. Etter å ha offentliggjort sin intensjon om å publisere en bok om frimureriets «hemmeligheter», ble han arrestert, kidnappet og trolig myrdet. Hans forsvinning utløste opptøyer og demonstrasjoner og førte i 1828 til grunnleggelsen av Anti-Masonic Party.

## Referanser
Polykrystallinsk

**Polykrystallinsk** eller **multikrystallinsk** er en betegnelse for et krystallinsk materiale med flere krystallkorn som gror inn i hverandre, slik at de danner et fast stykke. I motsetning til monokrystallinsk materiale, som bare består av en enkel krystall, er et polykrystallinsk materiale sammensatt av mange monokrystaller (krystallitter). 

## Metallurgi
Vanligvis er mesteparten av alt metall som blir brukt polykrystallinsk. Når metallene er monokrystallinske eller inneholder få og store mineralkorn blir de mer formbare (duktilitet) og mister litt styrke, mens når krystallkornene blir mindre øker hardheten og styrken. I tidligere tider når smedene brukte å varme opp metaller over ilden for å gjøre de mer formbare, vokste også krystallkornene i metallet sammen til større korn. Dette gjorde i tillegg til oppvarmingen metallet enda mer formbart, men når smeden bearbeidet metallet gjorde hammerslagene at krystallene delte seg i mindre korn og metallet ble sterkere igjen.

## Solcelleindustri

I solcelleindustrien har polykrystallinske silisiumwafere  vært det mest anvendte materialet til produksjon av solceller. Polykrystallinske silisiumwafere gir ikke like god effekt som monokrystallinske silisiumwafere, men er billigere å produsere.

## Se også
* Monokrystallinsk
* Krystall
* Krystallisering
* amorf

## Referanser
Patrick Flanagan

**Patrick Flanagan** var en amerikansk sportsutøver som deltok i de olympiske leker 1904 i St. Louis i Missouri i USA.

Flanagan ble olympisk mester i tautrekking under OL 1904 i St. Louis. Han var med på laget *Milwaukee Athletic Club* som beseiret *Southwest Turnverein of St. Louis 1* i finalen. De andre tautrekkerne på det vinnende laget var Oscar Olson, Conrad Magnusson, Sidney Johnson og Henry Seiling.

## OL-medaljer
* 1904  St. Louis -  **Gull** i tautrekking 

## Eksterne lenker
*
Veslemøy Hausken

**Veslemøy Hausken** (født 1973) er en norsk tidligere friidrettsutøver oppvokst på Karmøy. Hausken er bosatt i Oslo, og er utdannet fysioterapeut. Hun representerte klubbene BFG Fana, Haugesund IL og i de siste årene IK Tjalve.

Hausken er utdannet fysioterapeut. Hun har også hovedfag fra Norges idrettshøgskole, med blant annet mellomfag i *Kultur- og idrettsforvaltning*. Hun har hatt en rekke verv og har sittet tre perioder i sentralstyret i Norges Friidrettsforbund (NFIF), og sitter som leder av Toppidrettsutvalget der. Hun sitter også i Toppidrettskomiteen til Norges Orienteringsforbund. Hun er eldre søster av orienteringsløperen Anne Margrethe Hausken.

## Medaljer i norske mesterskap

## Referanser
Residens

**Residens** er framstående bolig for statsoverhode, fyrste, kongelig eller annen høytstående person. Vanligvis forstås det som den faste bopelen til en verdslig eller kirkelig fyrste, i motsetning til det administrative setet til en regjering eller et midlertidig besøkt herresete som middelalderens tyske *pfalz*-fyrster. Residensbygningen er oppført som slott eller palass, hvorav begrepet residensslott er avledet. Museet Louvre i Paris er et tidligere kongelig residensslott. Begrepet residens er avledet til norsk via tysk *Residenz* eller fransk *résidence*, fra middelalderlatin *residentia*, «oppholdssted», avledet av latin *residere*, «bli sittende», «oppholde seg».

## Dagens betydning
En ambassadørs representative bolig blir i dag ofte kalt en residens. Begrepet blir nå også brukt i forbindelse med  luksuriøse bosteder for personer med høye krav. Eksempelvis er en *seniorresidens* et hotellignende boligkompleks med høyeste komfort for (velstående) pensjonister (en eufemisme for *[[eldrebolig]]*). En *strandresidens* eller *jaktresidens* er et luksushotell eller et eksklusivt ferieboliganlegg med direkte tilgang til en strand eller jaktområder. En fyrstes sommersete blir ofte kalt *sommerresidens*. 

## Residensby
En *residensby* er betegnelsen på stedet hvor en aristokratisk hersker hadde sitt sete. I middelalderens og nyere tids klassiske residensbyer var ofte det geistige og økonomiske potensialet til herskerens område konsentrert. Fremfor alt er de tidligere residensbyenes arkitektur preget av deres funksjon som herskerens representative bosted. 

Et klassisk eksempel på en residensby er München, som var setet til Wittelsbachene, og som utviklet seg til å bli Bayerns sentrum, og som følge av dette også sentrum for politikk, næringsliv og kultur i Bayern. I dag blir bygninger fra tiden som residensby ofte benyttet til offentlige formål.

## Referanser


## Litteratur
* Kessler, Hans Joachim (2001): *Thüringer Residenzen.* Verlag Mitteldeutsche Editionen, ISBN 3-934967-01-9.
Veikartet for fred

**Veikartet for fred** er en plan som behandler hvordan Israel-Palestina-konflikten skal løses. Initiativet til planen ble tatt av USAs president George W. Bush i en tale den 24. juni 2002, hvor han tok til orde for en uavhengig palestinsk stat i fredelig sameksistens med Israel. Planen ble presentert i april 2003 av en «kvartett» av internasjonale aktører: USA, EU, Russland og FN. Partene i avtalen kom til uoverensstemmelse i gjennomføringen av planens første fase i løpet av 2003. Partene bekreftet sine ønsker om å gjenoppta Veikartet for fred i 2005 og 2007, men forhandlingene førte ikke frem, og planen ble aldri satt ut i livet.

## Referanser
Poul Heltzen

**Poul Heltzen** (født 25. mars 1711 i Christiania, død 10. mai 1772 på Lilliendal i Vordingborg kommune i Danmark) var en dansk-norsk embetsmann.

Han var embedsmann i Rentekammeret i København fra 1740 til 1771. Ble i 1761 konferensråd og direktør med ansvaret for begge Nordenfjelske stifter (Norge), Island og Færøyene, samt ansvaret for Berg- og Forstindustrien i Rentekammeret. Han fikk senere utvidet sitt virkefelt til også å inkludere ansvaret og styret for Københavns Civiletats og Sjællands Stifts kontorer m.m., samt Den kongelige Enkekasse.

Heltzen var sønn av kjøpmann og rådmann i Christiania Helle Mikkelsen og Sophie Cathrine Poulsdatter Vogt. På både fars- og morssiden tilhørte Heltzen rike og anerkjente eldre slekter. Poul Heltzen var gift med Karen Collett og fikk flere barn, men hvorav kun 2 vokste opp; Christian Ernst Heltzen og Sophia Charlotte Heltzen, gift med kommandør kammerherre Hans Gustav Lillienskjold til Lilliendal. Poul Heltzen oppførte i 1755-1757 paleet i Amaliegade 7, København.

Sammen med sin yngre bror Michael Heltzen ble Poul i 1729 immatrikulert ved universitetet i København. I 1733 mottok brødrene et kongelig reisestipendium for å studere berg- og forstvitenskap i Tyskland, en reise som varte i 7 år. En sterk pådriver for brødrenes studieretning antas å være deres tante Anna Krefting, født Vogt, som eide og drev Bærums Verk. I utstedelse av et kongelig reisepass og i kongelig anbefaling til flere tyske fyrster var deres navn endret til Heltzen. Dette ble siden antatt som familienavn, også av deres søstre Anne-Cathrine g.m. Peder Leuch og Cathrine g.m. Niels Leuch til Bogstad. Både den danske og norske slekt Heltzen nedstammer fra Poul Heltzens sønn berghauptmann Christian Ernst Heltzen, og dennes 3 sønner; sorenskriver Paul Frederik Michael Heltzen, sogneprest Iver Ancher Heltzen og oberst kammerherre Christian Ludvig Gustav von Heltzen.
## Referanser
Det rumenske kommunistparti

**Det rumenske kommunistpartiet** (rumensk: *Partidul Comunist Român*, forkortet til *PCR*) var et kommunistisk politisk parti i Romania. Dets historie gikk tilbake til bolsjevikfraksjonen i Romanias sosialistparti. PCR var et lite og forbudt parti mesteparten av mellomkrigstiden og var underlagt Kominterns direkte kontroll. I 1930-årene var de fleste av partiets aktivister enten fengslet eller i Sovjetunionen, noe som ledet til dannelse av flere konkurrerende fraksjoner i partiet. Disse eksisterte til begynnelsen av 1950-årene, da Gheorghe Gheorghiu-Dej sin fraksjon vant.

Mellom 1948 og 1965 het partiet *Partidul Muncitoresc Român* («Romanias arbeiderparti»).

## Generalsekretærer (1921–1989)
*Gheorghe Cristescu (1921–1924)
*Elek Köblös (1921–1924)
*Vitali Holostenco (1927–1931)
*Alexander Danieliuk-Stefanski (1931–1936)
*Boris Stefanov (1936–1940)
*Ștefan Foriș (1940–1944)
*Midlertidig sekretariat: Emil Bodnăraș, Iosif Rangheț og Constantin Pîrvulescu (april–september 1944)
*Gheorghe Gheorghiu-Dej (1944–1954)
*Gheorghe Apostol (1954–1955)
*Gheorghe Gheorghiu-Dej (1955–1965)
*Nicolae Ceaușescu (1965–1989)

### Partikongresser

## Referanser


## Eksterne lenker
*
Quicksilver Messenger Service

**Quicksilver Messenger Service** er et amerikansk, psykedelisk rockeband, dannet i San Francisco i 1965.

Bandet har siden debutalbumet i 1968 med samme navn utgitt en rekke musikkalbum med skiftende bandbesetning. De er mest kjent for deres fremste hitsingel, «Fresh Air (song)» (fra albumet *Just for Love*), som nådde plass #49 på hitlistene i 1970.

Quicksilver Messenger Service ble på slutten av 1960-tallet omfattende kjent i området rundt San Francisco-bukta og via deres plateinnspillinger med psykedelisk rock for lyttere verden over. Flere av deres album kom på Topp 30 av Billboard-listene. Selv om gruppa ikke var så kommersielt suksessfull som de samtidige gruppene Jefferson Airplane og The Grateful Dead, var Quicksilver definerende for begynnelsen av deres sjangre. Med Quicksilvers påvirkninger fra jazz og klassisk musikk, og samtidig med sterke undertoner fra folkemusikk, forsøkte gruppa å skape et individuelt og nyskapende lydbilde. Medlem Dino Valenti trakk tungt fra den musikalsk innflytelse han plukket opp fra folkemusikk under sine grunnleggende musikalske år. Den stilen han utviklet fra disse kildene er merkbare i Quicksilver Messenger Services svingende rytmer og syngende gitarlyder.

Etter mange år har bandet forsøkt å komme sammen igjen til tross for at mange medlemmene ikke lenger lever. I de siste årene har de opprinnelige medlemmene Gary Duncan og David Freiberg turnert som Quicksilver Messenger Service, men ved å benytte ulike innleide musikere.

## Diskografi
;Studioalbum
* *Quicksilver Messenger Service* (1968)
* *Happy Trails* (1969)
* *Shady Grove* (1970)
* *Just For Love* (1970)
* *What About Me*(1970)
* *Quicksilver* (1971)
* *Comin' Thru* (1972)
* *Solid Silver* (1975)

;Gary Duncans Quicksilver
* *Peace By Piece* (1986)
* *Shape Shifter Vols. 1 & 2* (1996)
* *Three in the Side* (1998)
* *Shapeshifter Vols. 3 & 4* (2006)
* *Strange Trim* (2006)
* *Six String Voodoo* (2008)

## Referanser


## Eksterne lenker
* 
* 
*
Kryptokrystallinsk

**kryptokrystallinsk** (fra gresk *kryptos*, skjult, hemmelig) er en betegnelse på en bergart, mineralklump eller substans der mineralkornene er for små for å bli sett i et vanlig mikroskop, men som likevel kan påvises på en annen måte for eksempel i et røntgenmikroskop.

## se også
* Amorf
* Mikrokrystallinsk
## Referanser
Elfenbenskystens kvinnelandslag i fotball

**Elfenbenskystens kvinnelandslag i fotball** (også kalt det ivorianske kvinnelandslaget i fotball) representerer Elfenbenskysten i internasjonal fotball. Elfenbenskysten var med i sin første kvalifisering til Afrikamesterskapet i 2002, men tapte på bortemålsregelen for Mali. Elfenbenskysten stilte deretter ikke opp i kvalifiseringen til neste mesterskap, men i 2006 var de tilbake, og har siden deltatt i hvert mesterskap med en gradvis forbedring av resultatene. Laget kvalifiserte seg for sluttspill første gang i 2012, og fulgte opp to år etter med sin hittil (pr. desember 2015) beste prestasjon, 3.-plass i Afrikamesterskapet 2014. Dermed var laget også kvalifisert for sitt første verdensmesterskap, som ble VM i Canada 2015. Her ble de utklasset 0–10 av Tyskland, det største tapet i en VM-turnering for noe lag siden 2007, men de spilte relativt jevnt med Thailand (2–3) og Norge (1–3).

Elfenbenskysten har aldri spilt en kvalifiseringskamp til sommer-OL; i 2016 var de påmeldt, men trakk seg før andre kamp etter at motstanderne deres i utgangspunktet hadde gitt walkover i første kamp.

Elfenbenskysten er rangert som nummer seks i FIFAs CAF-rangering ved utgangen av 2015. De har stort sett blitt rangert mellom 60 og 80 i verden siden rangeringen ble innført.
## Noter
Jacob Philipp Hackert

**Jacob Philipp Hackert** (1737–1807) var en tysk landskapsmaler. Han kom til Roma i 1768 og tilbrakte en stor del av sin karriere der, samt i Tivoli.

Johann Wolfgang von Goethe var en venn av Hackert og skrev hans biografi, som ble utgitt i 1811.

## Referanser


## Eksterne lenker
*